S-5360/2019

Dómur

Mál þetta, sem dómtekið var í dag, var höfðað með ákæru, útgefinni af lögreglustjóranum á höfuðborgarsvæðinu 8. október 2019, á hendur N-kvk-þgf B-kvk-þgf S-kvk-þgf, […], fyrir eftirtalda þjófnaði með því að hafa:

1. Laugardaginn 22. apríl 2017, stolið, úr anddyri Íslandsbanka að Fiskislóð 10 í Reykjavík, ruslatunnu af óþekktri tegund, að áætluðu verðmæti 33.000 kr.

2. Laugardaginn 29. apríl 2017, stolið, úr verslun ÁTVR að Borgartúni 26 í Reykjavík, Tópas vodkapela að söluverðmæti 3.899 kr.

3. Mánudaginn 1. maí 2017, stolið, úr anddyri Íslandsbanka að Fiskislóð 10 í Reykjavík, ruslatunnu af óþekktri tegund, að áætluðu verðmæti 33.000 kr.

4. Þjófnað með því að hafa, fimmtudaginn 18. apríl 2019, stolið, úr verslun Nettó að Þönglabakka 1 í Reykjavík, mat og snyrtivörum að samtals söluverðmæti 7.646 kr.

Teljast brot þessi varða við 1. mgr. 244. gr. almennra hegningarlaga nr. 19/1940.

Þess er krafist að ákærða verði dæmd til refsingar og til greiðslu alls sakarkostnaðar.

Einkaréttarkröfur:

Vegna ákæruliðar nr. 2 gerir E-kvk-nf S-kvk-nf, lögmaður, fyrir hönd Áfengis og tóbaksverslunar ríkisins (ÁTVR), […], kröfu um að ákærða verði dæmd til að greiða kröfuhafa skaðabætur að fjárhæð kr. 3.899, auk vaxta skv. 8. gr. l. nr. 38/2001 af þeirri fjárhæð, frá 29. apríl 2017 til 19. ágúst 2017. Eftir það er krafist dráttarvaxta skv. 1. mgr. 6. gr. sbr. 9. gr. laganna til greiðsludags. Að auki er krafist lögmannskostnaðar að mati dómsins eða samkvæmt málskostnaðarreikningi, sem áskilinn er réttur til að leggja fram síðar.

Verjandi ákærðu krefst vægustu refsingar sem lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærðu hafði verið gefinn kostur á að tjá sig um lagaatriði og ákvörðun viðurlaga.

Ákærða hefur skýlaust játað brot sín. Sannað er með játningu ákærðu og öðrum gögnum málsins að ákærða er sek um þá háttsemi sem henni er gefin að sök og eru brot hennar rétt heimfærð til refsiákvæða í ákæru.

Ákærða er fædd [...] 1977. Samkvæmt framlögðu sakavottorði, dagsettu 2. október 2019, á ákærða nokkurn sakaferil að baki. Þar af hefur hún frá árinu 2010 gengist undir eina sekt og hlotið fjóra refsidóma fyrir auðgunarbrot. Síðasti var hún dæmd í 6 mánaða fangelsi fyrir þjófnað og umferðalagabrot með dómi Héraðsdóms Reykjavíkur 4. apríl 2017.

Við ákvörðun refsingar verður því við það að miða að ákærðu sé nú í sjötta sinn gerð refsing fyrir auðgunarbrot innan ítrekunartíma í skilningi 71. gr. almennra hegningarlaga nr. 19/1940, sbr. einnig 2. mgr. 244. gr. og 255. gr. almennra hegningarlaga. Á hinn bóginn horfir greið játning ákærðu til refsimildunar sem og sú staðreynd að brot ákærðu beindust í öllum tilvikum að minniháttar verðmætum. Þá er að sama skapi litið til þess að langt er um liðið frá því að brot samkvæmt ákæruliðum 1.3. voru drýgð, án þess að fyrir liggi haldbærar skýringar á drætti málsins.

Refsing ákærðu verður nú ákveðin samkvæmt 77. gr. almennra hegningarlaga og þykir hún hæfilega ákveðin fangelsi í þrjá mánuði. Með hliðsjón af sakaferli ákærðu er ekki tilefni til að skilorðsbinda þá refsingu.

Í málinu er höfð uppi skaðabótakrafa af hálfu ÁTVR vegna ákæruliðar nr. 2. Þykir hún nægilega rökstudd og verður hún tekin til greina, ásamt vöxtum sem í dómsorði greinir. Upphafsdagur dráttarvaxta er miðaður við þann dag er liðnir voru 30 dagar frá birtingu ákæru, sbr. og 1. mgr. 9. gr. laga nr. 38/2001 um vexti og verðtryggingu.

Ákærða greiði málsvarnarþóknun skipaðs verjanda síns, S-kk-ef K-kk-ef K-kk-ef lögmanns, 105.400 krónur, að meðtöldum virðisaukaskatti.

Engan annan sakarkostnað leiddi af meðferð málsins.

Af hálfu ákæruvaldsins flutti málið H-kk-nf G-kk-nf aðstoðarsaksóknari fyrir K-kk-þf S-kk-þf E-kk-þf aðstoðarsaksóknara.

B-kvk-nf V-kvk-nf, aðstoðarmaður dómara, kveður upp dóminn.

D Ó M S O R Ð:

Ákærða, N-x-x B-kvk-nf S-kvk-nf, sæti fangelsi í þrjá mánuði.

Ákærða greiði ÁTVR skaðabætur að fjárhæð 3.899 krónur, auk vaxta skv. 8. gr. l. nr. 38/2001 af þeirri fjárhæð, frá 29. apríl 2017 til 16. nóvember 2019, en með dráttarvöxtum skv. 1. mgr. 6. gr. sbr. 9. gr. laganna frá 16. nóvember 2019 til greiðsludags.

Ákærða greiði málsvarnarþóknun skipaðs verjanda síns, S-kk-ef K-kk-ef K-kk-ef lögmanns, 105.400 krónur.

B-kvk-nf V-kvk-nf (sign.)

Af hálfu ákæruvaldsins flutti málið H-kk-nf G-kk-nf aðstoðarsaksóknari fyrir K-kk-þf S-kk-þf E-kk-þf aðstoðarsaksóknara.

B-kvk-nf V-kvk-nf, aðstoðarmaður dómara, kveður upp dóminn.

Ákærða, N-x-x B-kvk-nf S-kvk-nf, sæti fangelsi í þrjá mánuði.

Ákærða greiði ÁTVR skaðabætur að fjárhæð 3.899 krónur, auk vaxta skv. 8. gr. l. nr. 38/2001 af þeirri fjárhæð, frá 29. apríl 2017 til 16. nóvember 2019, en með dráttarvöxtum skv. 1. mgr. 6. gr. sbr. 9. gr. laganna frá 16. nóvember 2019 til greiðsludags.

Ákærða greiði málsvarnarþóknun skipaðs verjanda síns, S-kk-ef K-kk-ef K-kk-ef lögmanns, 105.400 krónur.

B-kvk-nf V-kvk-nf (sign.)